LidanRubinov/Halacha-QA huggingface dataset:
שאלה: גילוח בספירת העומר ושלושת השבועות: הנני ר"מ בישיבה.ככל שנה אני מגדל זקן בימי הספירה ובימי בין המצרים. כל שנה זה קשה היות וזה גורם לפריחה בעור ולקילופו. השנה המצב החמיר ביותר. האם יש היתר להתגלח לאור תפקידי? האם יש לעניין זה הבדל בין ימי בין המצרים לספירת העומר שיש מקילים בה לעניין גילוח לכבוד שבת?
תשובה: גם בימי בין המצרים יש מקילים לכבוד שבת עיין בה"ל סי תקנא בשם הגרעק"א. ובפרט לפני ר"ח אב.
שאלה: שיחת טלפון בשבת בצבא: פנה אלי תלמיד העומד במחסום כמפקד המחסום ומקבל שיחות מהמנהל האזרחי לגביי מעבר כלי רכב בשבת. כל השיחות מטלפון זה לא אמורות להיות מבצעיות אך יש בהן חשיבות להפעלת המחסום. כיצד הוא צריך לנהוג?
תשובה: לצורך ענין כזה ברור שאסור לעבור על איסורי דאורייתא כגון: כתיבה וכו'. אך מכיוון שדיבור בטלפון בשבת הינו איסור דרבנן, נראה לי שיהיה מותר לך להשתמש בטלפון זה בשבת לצרכי המחסום.
שאלה: מעשר כספים משכר דירה: אנו שוכרים דירה ומשכירים דירה אחרת (עליה אנו משלמים משכנתא). האם משכר הדירה שאנו מקבלים אנו חייבים להפריש מעשר כספים?
תשובה: אין הבדל (לענין מעשר כספים) בין הכנסה המגיעה מעבודה שאדם עובד בה, לבין הכנסה המגיעה משכר דירה. ולכן אדם ש"לא גומר את החודש" פטור ממעשר כספים בין ממשכורתו ובין ממעשר על שכר הדירה שהוא מקבל, אך אדם שחי בכבוד ומצליח אפילו לחסוך כסף ראוי שיביא מעשר כספים בין ממשכורתו ובין משכר הדירה.
שאלה: כבד במיקרוגל: האם ניתן לצלות כבד במיקרוגל כאשר נמצא ברשת ומתחתיו יש כלי שמקבל את הדם?
תשובה: אכן מותר, משום שהדם נפלט ונופל אל הכלי. הלכות נוספות בעניין זה.
שאלה: התפקדות לליכוד והצבעה למפלגה אחרת: האם ישנה בעיה מוסרית-הלכתית להתפקד לליכוד על מנת להשפיע על דרכה של המפלגה וזהות נבחריה ובמקביל להצביע בבחירות למפלגה אחרת?
תשובה: אסור לאדם לחתום על התחיבות שהוא לא יקיים אותה אך אם אין המתפקד לליכוד מתחייב להצביע לליכוד אין מניעה הלכתית לעשות כן. ואם ידוע שיש מתפקדים שמצביעים למפלגות משמאל לליכוד יכולים אחרים להצביע למפלגות שמימין ללכוד. אך בכל זאת אין זו מדת חסידות. אך אפשר להבין את העושים כן, שכן בפוליטיקה נאמר עם חסיד תתחסד ועם.וכו'.
שאלה: בישול בשר וחלב לעומת בישול בשבת: הפרי מגדים כתב שבשר שבושל לחוד וחלב שבושל לחוד שבישלם אח"כ ביחד יתחייב עליהם מדאורייתא. רציתי לשאול למה דין זה שונה מאיסור בישול בשבת שאינו חייב מדאורייתא אם בישל תבשיל מבושל?
תשובה: ייתכן שכוונת הפמ"ג שבבשר וחלב הטעם הנוסף ע"י הבישול השני הוא האסור, בעוד שבשבת המלאכה היא הבישול ולא נתינת הטעם.
שאלה: ענית דבר שבקדושה באמצע שמונה עשרה: אדם המתפלל שמונה עשרה ומגיע לברכת "שמע קולנו" במקום בו מותר לבקש בקשות פרטיות, האם יכול לענות "קדושה" או כל דבר אחר שבקדושה ששומע מהחזן?
תשובה: אומנם מותר להוסיף בקשות פרטיות ב"שמע קולנו", אך אין זה מוריד מקדושת התפילה, והמתפלל עדיין נמצא באמצע תפילת שמונה עשרה ואסור לו לענות לכל דבר, אפילו שבקדושה.
שאלה: שלושת רבעי צנוע: הרבה בנות הולכות עם חולצת 3 4 אבל צמודה. מה מבין השנים עדיף צמודה ו3 4 או קצרה אבל רחבה?
תשובה: זו שאלה לא פשוטה, ועדיף כמובן שבנות ישראל יקפידו על צניעותן וילבשו חולצות 3 4 שאינן צמודות, אך במקרה שאין ברירה אלא לבחור מבין שתי האופציות הנ"ל נראה לי שעדיף ללבוש חולצת 3 4.
שאלה: צניעות העיניים: אני נער בגיל 14 בערך. לצערי הגדול נחשפתי בתקשורת לתמונות לא מתאימות. אני "אוכל את עצמי" ולא יודע מה לעשות. איך ניתן לתקן עוון חמור כזה? אני חושב על דברים אסורים ומנסה את העצה של לחשוב דברי תורה, אבל אני לא מצליח כל הזמן. אני מנסה לא לראות טלויזיה, אך יש עוד הרבה מקומות עם דברים לא צנועים וקשה ללכת כל היום עם ראש ברצפה.
תשובה: הוי שקוד ללמוד תורה ושקוע בדברים חיוביים ולעשות מעשים טובים. בגילך עסוק גם בספורט וכל דבר שיסיח את דעתך מהדברים הפסולים. וכן תתפלל לה' שיסייע בידך להינצל מכל דבר רע וגם אם נכשלת ה' יקימך.
שאלה: קשירת חוט שנקרע: רציתי לדעת אם קשירה בציצית מועילה. דהיינו אם היתה לי ציצית שנפסלה בגלל שחוט נקרע האם קשירת החוט תועיל? האם יש בעיה של תעשה ולא מן העשוי?
תשובה: קשירת שתי חצאי חוט ציצית מועילה והחוט נחשב שחוט אחד, אך במקרה שהציצית פסולה, אפשר לקשור את החוט החתוך אך צריך להקפיד שיהיה "תעשה ולא מן העשוי", ולכן צריך לפרום את קשירת חוטי הציצית ואז לקשור את שתי קצוות החוט החתוך ושוב לקשור את הציצית.
שאלה: נסיעה בשבת לבית חולים וחזרה: כאשר יש מצב של פיקוח נפש, מותר לאדם ליסוע בשבת לבית החולים, האם מותר לו לחזור הביתה באותה השבת?
תשובה: אדם שנוסע בשבת לבית החולים, אסור לו לחזור הביתה בשבת משום שהנסיעה ברכב כרוכה בחילול שבת מדאורייתא, אך מותר במצב כזה לסוע כאשר הנהג הינו גוי.
שאלה: אני מתחזקת, בעלי פחות: אני ובעלי נשואים מזה שנתיים וחצי, לפני שהתחתנו בעלי לא שמר שבת ומאז שהתחתנו הוא התחיל לשמור, אבל לא כאדם דתי אלא כשומר מסורת. הוא מדי פעם הולך לבית הכנסת, עושה קידוש ולא מדליק אש. לפני כשנה נולדה לנו בת ואני בקשתי ממנו קצת להתחזק כי סוכם בנינו שהילדם יגדלו על חינוך דתי, לצערי התברר לי כי בעלי מרגיש אי נוחות עם החלטתו לשמור שבת ומראה המון סימני עצבנות כשהשבת מגיעה, הוא מסכים כי הילדים יגדלו על חינוך דתי, אך לצערי ילדי לא יכולים לראות ממש דוגמא ממנו. אני לא מצליחה לעודד אותו ולראות את הצד החיובי בצד הדתי וזה גורם לנו להמון עוגמת נפש. האם יש דרך שבא אוכל לחזקו לכיוון הזה והאם במידה ויחליט להפסיק לשמור שבת כדאי לי לשקול מה עלי לעשות על מנת שילדים לא יפגעו?
תשובה: את צריכה להראות לבעלך את הטוב שיש בחיים הדתיים. להראות לבעלך שהשכת היא לא רק מערכת של דברים שאסור לעשות, אלא יש בא תוכן חיובי יש בה אור גדול. וכל מצוה אינה עול שמכביד אלא היא ממלאה את האדם באושר בשמחה בסיפוק.אם אדם שומר שבת בלי להבין את ערכה הוא באמת סובל וקשה יהיה לו להמשיך לשמור את השבת. על כן עליך להתקדם וללמוד על ערכה של השבת ועל הנשמה היתרה שיש בה וכן בכל המצות ולהעביר את רוח הזאת אל בעלך ואז יש תקוה שהוא יתקדם ויתקרב לתורה ולמצות. תחפשי באזור מגוריך מסגרת של שעורים ביהדות שיקדמו אותך ואם תמצאי שעורים מענינים שיכולים גם לענין את בעלך תנסי למשוך אותו אליהם. בהצלחה.
שאלה: התרת נדרים לאלמוני: נדרתי נדר לאדם שכבר לא בחיים ולא קיימתי אותו. אני לא זוכרת מהו הנדר, וגם לא זוכרת מיהו האדם. איך עלי להתיר את הנדר?
תשובה: המושג נדר בתורה מתחלק לשני סוגים: א. אדם האוסר על עצמו דבר. ב. נדרי קרבן לביהמ"ק או נדרי צדקה. לפי הנראה מדברייך, הנדר שלך לא שייך לאחד משני אלה, וממילא איננו נדר ואינך צריכה התרת נדרים. הרב חיים כץ.
שאלה: מעשר עני בשנת תשס"ד: אני מבין שהחל מט"ו בשבט תשס"ד חלה חובת מעשר עני. אני מגדל עצי פרי בגינתי ורציתי לשאול מה עלי לעשות עם היבול של עצים אילו?
תשובה: מהפירות שחנטו לאחר ט"ו בשבט תשס"ד יש להפריש מעשר עני. אך לא די בהפרשה, צריך גם לתת את מעשר העני לעניים. לכן הצעתי היא לעשות מינוי בבית האוצר שליד מכון התורה והארץ, שכן זהו פתרון מעשי ופשוט לנתינת מעשר העני. לפרטים אפשר להתקשר לטל' 08 6847325  פקס' 08 6847055  דוא"ל: mahon inter.net.il בברכת התורה והארץ, הרב יואל פרידמן.
שאלה: כיסוי ראש בפני אבי ואחי: האם אני חייבת לכסות ראשי בפני אבי או בפני אחי? האם זהו דין או חומרא?
תשובה: יש מתירים לאישה לגלות את ראשה בתוך הבית ומסתבר שלבני הבית אין איסור לראותה בשערה. אולם אין אפשרות להתפלל, ללמוד תורה, לברך וכדו' מול שער מגולה של אישה, גם בביתה. האם בתוך ביתה מותר גם לאביה לראותה?
שאלה: נגיעה באחי ומשיכה בקוקו: האם מותר לאח ואחות לגעת זה בזה נגיעה של חיבה? האם צ אפחה ומשיכה ידידותית בקוקו נחשבת נגיעה של חיבה?
תשובה: אסור לאח לגעת באחותו ולהיפך בנגיעה של חיבה וצ'אפחה היא בכלל זה.
שאלה: כבוד ומורא חמיו וחמותו: הרב השיב לי כי: "ח אומרים שאדם חייב בכבוד חמיו וחמותו, כפי שחייב בכבוד אביו ואימו, ולכן אין לקרא להם בשמם הפרטי וכן כל שאר האיסורים הבאים ממצוות "איש אימו ואביו תיראו". ע"כ. ראיתי ש"יחוה דעת" מביא מהחיד"א שחייב בכבודו ולא במוראו. וכן מביאים מדברי האחרונים שם (הש"ך והב"ח כמדומני) שלא חייב ככבוד אביו ואמו אלא רק כדרך שמכבד זקנים וכו. האם מסכים הרב לדבריהם או חולק?
תשובה: אכן, מורא הוא דין דווקא באביו ואימו, אולם כבוד הוא מחוייב גם בחמיו וחמותו. אמנם לא באותה דרגת חומרא כמו בכבוד אביו ואימו. מורא הוא כל האיסורים, למשל שלא לסתור את דבריהם וכד', זה לא שייך בחמיו וחמותו, אבל קריאה בשמם הפרטי זה עניין של כבוד ובזה הוא מחוייב. כדאי להוסיף שאם לאדם קשה לקרוא לחמיו בשם הכבוד "אבא" ניתן להקדים את הכינוי "חמי" לשמו בשביל לכבדו. ההקפדה היא רק שלא יקרא לו כמו שקורא לחבירו בשמו הפרטי נטו.
שאלה: שופט ערבי בבית המשפט העליון: לאחרונה, מונה בפעם הראשונה שופט ערבי לבית המשפט העליון ובתמיכת הרב בני אלון ושאול יהלום. מהי עמדתו ההלכתית וההשקפתית של הרב לסוגייה?
תשובה: ביהמ"ש אינו במסגרת ההלכה ולכן אין להלכה עמדה בנושא. אומנם לגבי שררה יש להלכה עמדה אולם בימ"ש ספק אם הוא בכלל שררה. להמשך הדיון בנושא.
שאלה: היחס למוגבלים בחברה: בשנים האחרונות חל שיפור עצום ביחסה של החברה לנכים ולבעלי מוגבלויות שונות. אין ספק שמדובר בקידום ערך חיובי ביותר הן בהיבט המוסר הטבעי והן בהיבט עקרונות היהדות. כיצד ניתן להבין לאור הערך המוסרי של שוויון נכים ובעלי מוגבלויות, את דין התורה אשר קראנו בשבת האחרונה לפיו היות כהן בעל מום זו סיבה להפלות אותו מיתר אחיו הכהנים ולא לאפשר לו לעבוד בבית המקדש (ואולי אף לא לאכול קדשים)?
תשובה: א. בעולם היו מקומות שנהגו להעניק תפקידים רוחניים לחולים ובעלי מום. הגוף אינו חשוב ביחס לרוח. התפיסה היהודית שונה - גוף ורוח הם שלמות הרמונית אחת ולכן יש להקפיד שדווקא בריאים ושלמים בגופם ישרתו את הרוח. ב. עם כל ההערכה לנכים ומוגבלים בכל זאת בני אדם שבויים במראה עיניהם גם בצורה לא מודעת ושירות של נכים עלול לפגוע בכבוד המקדש. משמר המלכה הבריטי למשל מעסיק רק אנשים גבוהים ובריאים מאותה הסיבה.
שאלה: חג שני לעובד בחוץ לארץ: אנו עובדים בחו"ל ונוהגים כאן כמנהג המקום חג שני. מה הדין כשאנו באים לביקור בארץ? האם עדיין אנו מחויבים לשמור חג שני או שננהג כמנהג המקום. למרות שאנו עובדים כבר 5 שנים באמריקה הזיקה שלנו היא לארץ ואף יש לנו דירה בישראל.
תשובה: עליכם לנהוג לגמרי כמו בני ארץ ישראל.
שאלה: מה ההבדל בין כשרות רגילה למהדרין?: אבקש פעם אחת ולתמיד להבין את ההבדלים שבין ביטויי הכשרות השונים: רגילה, מהדרין, גלאט וחלק.
תשובה: יש שתי רמות של כשרות: "רגילה" ו"מהדרין". הכשרות הרגילה מיועדת לכלל הציבור והיא נסמכת על שיטות הלכתיות מוסמכות, גם אם הן מקילות בעניינים שונים שיש בהם דעות מחמירות. כך למשל מצד אחד הבשר והבישול בכשרות רגילה לא תמיד מתאים לחומרות של עדות המזרח הפוסקים על פי ה"בית-יוסף", ומצד שני במקרים רבים סומכים על הקלות שקהילות האשכנזים הנסמכים על חומרותיו של הרמ"א נמנעים מהן. הכשרות למהדרין באה למנוע בעיה זו והיא כוללת את כל החומרות המקובלות על הקהילות הגדולות בעמ"י כך שכל יהודי יכול לאכול אותה ללא חשש של פגיעה במנהג אבות או בחומרות הנהוגות בביתו. ר' אלעד גרוס. איך לברר על כשרות עם משגיח? איך לברר כשרות של מפעל?
שאלה: מנגל עם חילונים: אני ועוד 5 חברים עושים מנגל. באמצע מגיעים בחור ובחורה אחרי צבא לא דתיים ומבקשים להצטרף. מה עלי לעשות?
תשובה: המציאות הזו היא מורכבת וחבל לנו לדחותם כי אולי ביום מן הימים הקשר הזה ישפיע עליהם ויחזרו בתשובה. כמובן שיש לשמור על כללי הצניעות שלא יהיה קירבה או יחוד, ושלא תהיה קלות ראש. כמו כן, כדאי שאתם תתנו את הטון במסיבה ותרוממו אותם אם זה בשירה ואם זה בדברי תורה או הלכה. הרב רואי מרגלית.
שאלה: סעודת הודיה על נס גדול: אדם היה במצב של סכנת חיים במשך כחודשיים כתוצאה מתאונת דרכים וב"ה הבריא. האם חייבים להכין סעודת הודיה עם נטילת ידיים? האם אפשר להסתפק בכיבוד קל כאשר יש בעיה כלכלית? האם צריך עשרה אנשים? האם האדם שניצל חייב לספר את סיפורו בסעודה?
תשובה: איני חושב שיש צורך בסעודה עם נטילת ידיים. מה שחשוב הוא שיברך במעמד של עשרה מישראל ברכת הגומל. ח אומרים שחולה שהיה בסכנה ונתרפא צריך להודות ל-ה' ולברך ברכת הגומל. ניתן בהחלט להסתפק בכיבוד קל וגם בזה אינו מחוייב. ברכת הגומל היא הברכה היחידה שח הצריכו שיהיו בה שני תלמידי חכמים בתוך המניין של העשרה. הסיבה לכך היא שתלמידי חכמים יודעים להכיר בהתגלות הבורא בבריאה ולהודות לו על הניסים יותר משאר אנשים. לכן יש עניין שבעל הנס יספר אפילו את הפרטים הקטנים של הנס שאירא עימו כדי שההודאה תהיה יותר מעומק הלב.
שאלה: מתי קול באישה?: מה גדרי קול באישה ערווה? האם מותר לקיים סעודה שלישית מעורבת? האם מותר לקיים תחרות שירים בין שבטים (בבני עקיבא) כשכל השבט שר ביחד?
תשובה: שאלת החברה המעורבת תלויה בתנאי כל מקום ומקום ובאלטרנטיבות האחרות. יש להתיעץ עם תלמיד חכם מקומי המכיר את התנאים. במקום שהותרה חברה מעורבת מן הראוי שהתכנים יהיו חיוביים ערכיים ורציניים. איני יודע מה האווירה השוררת במקרים ששאלת. עליך לבדוק אם האוירה הולמת את הנ"ל.
שאלה: חיזוק האמונה ואהבת ה : כל תקופה מסוימת אני מרגיש שהאמונה שלי נחלשת ואז אני צריך לחזק אותה מחדש האם לפי דעת הרב זה מצב תקין? מה הרב ממליץ לי לעשות? האם יש ספרים שהרב ממליץ לי לקרוא?
תשובה: אכן זה טבעי שיש מפעם לפעם חולשות. אך צריך לשאוף להתקדם ולעלות ואם בדרך יש מפעם לפעם מעצורים לא צריך להבהל מהם זה טבעי. חכמים אמרו עשה לך רב כי הקשר הקבוע עם הרב מחזק ושומר וממנו אפשר לקבל הדרכה נכונה מפני שהוא מכיר את התלמיד ויודע לייעץ לא את העצות הנכונות.
שאלה: איך מחממים על פלטה?: אם אני רוצה להניח אוכל על הפלטה בשבת אני צריך להניח אותו על סיר או צלחת הפוכים. האם את הצלחת אפשר להניח גם בשבת? האם יש משמעות לסדר ההנחה של האוכל בסיר (על הפלטה או מחוצה לה)? האם צריך להניח את הסיר בשינוי?
תשובה: אפשר להניח את הסיר הריק בשבת. מותר להניח תבשיל בסיר, ולהניח אותו על צלחת הפוכה או סיר ריק שעל הפלטה ואף מותר להניחו כדרכו. כל זה בתנאי שהתבשיל מבושל כל צורכו, וכל המטרה היא לחממו ולא לבשלו. והטעם שמניחים את האוכל על סיר ריק או צלחת הוא כדי שהדבר לא יראה כמבשל.
שאלה: חדר קטן בלי ספר תורה: יש לנו בית כנסת מפואר וגדול(300 מקומות) ולידו חדר קטן. מאחר ואנחנו ציבור קטן אנחנו רוצים להתפלל בחדר הקטן שבו אין ספר תורה קבוע. בימי שני וחמישי אנו מביאים את ספר התורה מהאולם הגדול. האם אנו יכולים להמשיך להתפלל בחדר הקטן? האם יכולים להביא ספר תורה לחדר הקטן גם בימים שלא קוראים בו?
תשובה: אין להוציא ספר תורה מביהכנ"ס הגדול לקטן, אלא יש להתקין לו מקום קבוע בקטן.
שאלה: מתי חובה להוריד ציצית שנפסלה?: למה בשבת מותר שלא להוריד ציצית פסולה בכרמלית, ובחול חייב מיד?
תשובה: המרדכי מסביר את ההבדל. בשבת אסור לאדם להטיל ציצית ולכן הוא נחשב כאנוס, אבל ביום חול כיוון שיש לו יכולת תיאורתית לקשור את החוטים והוא לא קושרם הרי זה ממש ביטול מצוות עשה של הטלת ציצית בבגד ולכן הוא חייב להוריד את הציצית מייד.
שאלה: נשים מלמדות: האם אפשרי שנשים מבוגרות יעבירו שיעורים לכיתות גבוהות של בנים שעברו בר-מצווה ומה הפרטים במקרה שאפשר?
תשובה: אם מדובר על נשים ממש מבוגרות אין בזה איסור הלכתי ממש. הגדר של מבוגרות שאין התלמיד מרגיש כל רגש של הרהור אסור וכן המורה. אבל אף על פי כן אין זה מהודר. ובמקום שאין פתרון אחר אפשר להקל.
שאלה: איך מעשרים?: איך מעשרים?
תשובה: א. להלן אסביר על רגל אחת איך מעשרים, אך בהחלט יש מקום ללמוד ולהבין יותר לעומק איך מעשרים בכלל ואת נוסח הפרשת תרומות ומעשרות בפרט, ולשם כך אני מציע לרכוש או ראות את התקליטור שעשינו במכון. ב. כדאי לעשות מינוי לבית האוצר שליד מכון התורה והארץ, כדי להסדיר את המטבע של מעשר שני (ורבעי  אף שכרגע אין מעשר שני, אך בעוד חודשים מספר יצטרכו אותה). כמו כן יש להסדיר את נתינת מעשר העני והמעשר הראשון. ג. יש להפריש ולהניח בצד קצת יותר מאחוז מכל מין של פירות א ירקות. ד. יש לומר את כל נוסח הפרשת תרומות ומעשרות מתחילתו ועד סופו. ה. יש לשים את ה"קצת יותר מאחוז" שהנחנו בצד בתוך שקית ולאחר מכן לפח האשפה. לפרטים מכון התורה והארץ: 08 6847325 פקס' 08 6847055 דוא"ל: mahon inter.net.il בברכת התורה והארץ, הרב יואל פרידמן.
שאלה: יום הולדת לגר צדק: באיזה תאריך על גר לחגוג את יום הולדתו? התאריך שבו הוא נולד, או התאריך בו הוא טבל ליהדות?
תשובה: ביום שהתגייר צריך לעשות יום הולדת כיון שביום זה הוא הופך לאדם חדש ואין לו שום קשר לאדם הקודם: "גר שנתגיר כקטן שנולד דמי". הרב רואי מרגלית.
שאלה: פינוי יהודים מבתיהם: האם גבולות א"י כוללות לכולי עלמא גם את חבל עזה? האם יש חילוק בין גבולות ההבטחה וגבולות ההתנחלות? האם ניתן לפנות יהודים או לתת לעם אחר קרקע זו?
תשובה: גבולות ארץ ישראל לפי פרשת מסעי כוללים את כל חבל עזה. גבולות ההבטחה לאברהם אבינו יותר רחבים מגבולות פרשת מסעי. על פי התורה יש איסור גמור לתת קרקע כל שהיא מארץ ישראל לנוכרים ולפנות יהודים זה איסור עוד יותר גדול.
שאלה: מדרשה לבנות זה רע?: אני יודע שהרב די מתנגד שבנות ילכו למדרשה מכיוון שזה יכול לעכב את חתונתם ולגרום שאחוז הילודה בארץ ירד. לא מזמן נפגשתי עם מישהי שהמדרשה ממש שינתה את כל חייה. האם בשביל להפנים נקודה חשובה כזו לא חשוב שבנות כאלו שהם פלוס מינוס (נראה לי רוב הציבור שלנו) ילכו למדרשה אף על פי יהיו פחות ילדים בארץ?
תשובה: השמועה שאני מתנגד שבנות ילכו למדרשה אינה נכונה, ובודאי כשהיא מנומקת לפגיעה באחוז הילודה. במקרה שציינת ברור שאותה בת בחרה נכון בהחלטתה ללמוד שנה במדרשה. מה שכן, למי שאינה זקוקה לביסוס חזק של אמונתה, מוטב לדעתי שתקדים ללמוד מקצוע ותשלב יחד עם זה לימוד תורה. באופן זה תוכל לקדם את חתונתה, להעלות את הסיכוי שלה לרכוש מקצוע מכובד שבו תוכל למצות את כשרונותיה, למנוע את הסיכון שאח"כ תהיה מבוגרת ותתקשה להינשא. ואכן אם תינשא מוקדם יותר, זה יסייע לקיום מצוות פרו ורבו. מכל מקום, גם אם היא חזקה באמונתה, אינני מתנגד שתלמד במדרשה. הואיל והלימוד דבר חיובי, אין להתנגד לו ואין לפסול אותו. השאלה רק מה הדרך היותר טובה.
שאלה: פאה נכרית מהודו- עבודה זרה?: לאחרונה גועש העולם החרדי סביב הפאות הנכריות מהודו ורחובות הערים מלאות הודעות כי פאות אלו הינן "תקרובת ע"ז". מה דעת רבותינו בנדון? מה תעשה אישה שראתה מודעת רחוב האוסרת חבישת פאה מדין ע"ז? האם תסירה במקום כפי שמורה הדין בשעטנז?
תשובה: מדוע הנך מעלה בכלל על דעתך שמישהו יתיר איסור תקרובת ע"ז שהיא אסורה בהנאה מהתורה? כל רבני ישראל מאוחדים בשמירת ההלכה. ומכיון שבכלל יש חולקים על כשרותה של הפאה הנוכרית עדיף לחבוש כובע או מטפחת שהם בלאו הכי מהודרים יותר.
שאלה: הכנה לעליה להר הבית: האם יש בעיה של צניעות אם אישה נשואה תעלה להר הבית?
תשובה: היות ורבותי וגם אני נמנעים מלעלות להר הבית על כן אין מקום לשאלה הזו. לעזרת ד' נצפה שיבנה בית המקדש בקרוב ונוכל לעלות אליו בקדושה ובטהרה.
שאלה: למה לא בונים את בית המקדש?: יש ציווי מפורש שחובה עלינו לבנות את בית הבחירה. הרי המצב שהיה בבית שני לא היה יותר טוב מהיום. עלו הרבה ממזרים וגויים, ובכל מקרה הוחלט לבנות את בית שני. מדוע אין אנו נלחמים על כך ומתחילים בבניה?
תשובה: בית המקדש השני נבנה על פי הנבואה. עדיין לא זכינו לנבואה שתדריכנו בקשר לבניית בית המקדש. בנוסף לכך, אף שהיו בעיות קשות בעת הקמת בית המקדש השני, מכל מקום היה ברור לכל ישראל שזהו דבר טוב לבנותו. אמנם חטאו בעוד חטאים, אבל ידעו את ערכו של בית המקדש. כיום הדבר עוד לא ברור לרוב היהודים בארץ, ועלינו לחנך לכך.
שאלה: נטילת ידיים בגינה בשבת: האם ניתן בשבת ליטול ידיים בגינה, כך שהמים נשפכים על האדמה או על צמחים וכד?
תשובה: לא, כפי שכתב השו"ע בהלכות שבת סימן של"ו סעיף ג' : אבל האוכלים בגינות אסורים ליטול ידיהם על העשבים שמשקים אותם, אף על פי שאינם מכוונים פסיק רישיה הוא. הרב רואי מרגלית.
שאלה: נרדמתי באוטובוס: נסעתי באוטובוס נסיעה ארוכה ונרדמתי לשעתיים לערך. האם עליי ליטול ידיים כמו בנטילת שחרית? איך ניתן ליטול במצב כזה ליד מקום השינה (כשמדובר באוטובוס)?
תשובה: כל שינה של אדם ביום מעל חצי שעה מצריכה נטילת ידים ללא ברכה. במקרה שלך יש לשפשף את הידים בבגדים וכשמגיעם למקום מים ליטול ידים. הרב רואי מרגלית. האם מותר להירדם ליד אישה באוטובוס?
שאלה: קדושת המדינה: האם מדינת ישראל קדושה? אני לא מתכוון למעלת המדינה כמכשיר לקיום מצוות כגון כיבוש הארץ, אלא לקדושה עצמאית שאינה תלויה בדברים אחרים.
תשובה: מדינה היא מסגרת היא כלי שאפשר להשתמש בו לקדושה ואז הוא מתקדש כגון ארון אם משתמשים בו לספר תורה הארון נעשה ארון קודש. עם ישראל הוא עם קדוש עם ד' על כן מדינת ישראל שהיא מדינת העם היהודי יש בה קדושה וככל שהיא תיהיה יותר מדינת העם היהודי היא תיהיה יותר קדושה.
שאלה: צילום קשת או ברכת כהנים: ידוע שאסור להסתכל על קשת יותר מבשביל הברכה וכן אסור להסתכל על ידיהם של הכוהנים בזמן הברכה כי השכינה שורה שם. האם מותר לצלם סיטואציות כאלה? האם מותר להסתכל בתמונות כאלה?
תשובה: נראה לענ"ד שמותר לצלם.
שאלה: מה עושים אם הכתובה אבדה?: מה עושים אם לא מוצאים את הכתובה בבית?
תשובה: כתובה לא הולכת סתם לאיבוד בדרך כלל, ולכן צריך לבדוק עם המשפחה אולי זה נמצא אצל אחת האמהות או במסמכים או שקיות של מתנות מתקופת החתונה. לגופו של ענין נפסק בשו"ע שצריך להקפיד שהכתובה תהיה קימת ולכן יש לגשת עם תעודת נישואין ותעודות זהות לרבנות המקומית או לרבנות שבה נרשמתם לנישואין ע"מ לכתוב כתובה חדשה. ורשמי הנישואין יודעים איזו כתובה כותבים במקרה כזה שכתובה אבדה. הרב חיים כץ.
שאלה: כהן שנכנס בטעות לבית העלמין: עד להיכן מותר לכהן להכנס לבית קברות והאם זה משנה אם למשל זה אביו? אם הוא נכנס בטעות מה עליו לעשות? האם הטעות יכולה לפגוע בו או במשפחתו?
תשובה: אסור לכהן להתקרב לקבר (גם אם זה של אביו) פחות מארבע אמות (2 מטר בערך) ואסור לעמוד מתחת עץ שמאהיל על קבר. יש בתי קברות שמקפידים לעשות דרכים לכהנים. באם נכנס בטעות או לא ידע שאסור, יצא מיד. אין מה לחשוש שהדבר יפגע בו או במשפחתו אלא יצטער על כך, וצריך להקפיד להבא להיזהר ולא להיכנס לבית קברות. הרב חיים כץ.
שאלה: יש מקור למי שממתין 3 שעות?: האם יש מקור להמתין 3 שעות בין בשר לחלב, אם כן מהו? כמה זמן צריך לחכות בין חלב לבשר?
תשובה: אין מקור מפורש לכך בפסיקה המקובלת. אך מנהג זה ידוע כמנהג יהודי גרמניה ונראה שביסודו מונחת ההנחה שמעיקר הדין די בהפסקה של שעה בערך ולחומרא הוסיפו עד שלוש שעות כפשרה בין דעה זו לבין הסוברים שיש להמתין 6 שעות.
שאלה: חלב שטפטף על דופן תנור בשרי: התנור בביתנו בשרי ומעליו הגז. חלב שהתבשל על האש גלש מהסיר בעודו רותח ונזל אל הכיריים ומשם טיפטף לתוך התנור. לא ברור אם החלב נשאר חם או שהספיק להצטנן. האם עלינו להכשיר את התנור?
תשובה: מכיון שהתנור היה קר הוא לא נאסר.
שאלה: הדלקת נרות: אני אשה גרושה דתית המחנכת את בנותי בנות ה-16 וה-12 על ברכי התורה. בערב שבת בהדלקת נרות גם בנותי מדליקות עמי, כל אחת נר אחד. האם בנותי צריכות לברך כל אחת על ההדלקה? או שרק בהדלקת שני נרות הן יכולות לברך כמוני?
תשובה: לפני המנהג המקובל, וכך הדין לפי רוב הפוסקים, את מדליקה ראשונה ומברכת, והן מדליקות בלא ברכה. אם הן רוצות לברך, אז שכל אחת תמצא מקום אחר, ושם תוכל להדליק עם ברכה. למשל, את תדליקי ליד שולחן שבת, בת אחת במטבח, והשנייה בחדר נוסף שאתן משתמשות בו. יהי רצון שתזכי לראות את בנותייך ממשיכות בדרך הטובה שאת מדריכה אותן, ותזכי לרוות מהן נחת.
שאלה: גידול הזקן הפיאות בימינו: האם כיום ניתן לבטל את מנהגי היהדות הקשורים לגידול הזקן והפיאות?
תשובה: איני יודע למה אתה מתכוון. מצות התורה אינם משתנות ועל כן חל איסור תורה לגלח בתער את הזקן ואסור להשחית את פאת הראש ולגבי אורך הפאות זה ענין של הידור ואין זה מצד הדין והוא הדין לגבי הזקן ויש אומרים על פי הקבלה שנכון לא לגעת בזקן כלל. לתשובת הרב משה אליה.
שאלה: למלא את הנטלה בזמן הנטילה: האם מותר לי לשים את הנטלה מתחת לברז תוך כדי שאני נוטל כדי שמים ימשוכו להיכנס לנטלה על מנת לחסוך זמן?
תשובה: הכלי לא חייב להיות מלא והמים הזורמים לנטלה אינם מעכבים. צריך שבזמן הנטילה תהיה בו לפחות רביעית ושהמים יגיעו ליד בכוח גברא, ואז הדבר מותר.
שאלה: רדיו שנשאר דולק בשבת: הרדיו שלנו דלק בערב שבת, וקצת לפני שבת הפסיק לשדר בלי ששמנו לב ולא כיבינו אותו לפני שבת. בסעודת שבת שמנו לב שכל פעם שמתקרבים או מתרחקים ממנו הוא מתחיל להרעיש. מה אפשר לעשות במצב כזה?
תשובה: מותר להוריד את הווליום כדי שהרדיו לא ירעש אך אין לכבותו. להמשך הדיון בנושא.
שאלה: לא בוררים אצלינו אורז: אצלנו במשפחה לא בוררים אורז. מה עושים? האורז שאנו קונים הוא מטיב מעולה ביותר. האם מותר לאכול משום כיבוד הורים?
תשובה: אם תבדוק את האורז שנשאר בשקית ותמצא אותו נקי וכך תעשה מפעם לפעם והוא תמיד נקי אתה יכול לאכול מהאורז אף שלא נבדק
שאלה: קודם מגילת רות או הקריאה בתורה?: מדוע קוראים מגילת רות בשבועות לפני הקריאה בתורה? הרי למדנו שתדיר ושאינו תדיר - תדיר קודם.
תשובה: יש להוסיף על שאלתך כי הנדון הוא לא רק תדיר ושאינו תדיר, אלא גם תדיר ומקודש. ועוד, שהרי בפורים בקריאת המגילה ביום נפסק לקרותה אחר קריאת התורה. ואמנם ור בית יעקב לר' יעקב עמדין מובא שם, שיש לקרוא את המגילה (שיר השירים בשבת חוה"מ פסח או קהלת בשבת חוה"מ סוכות) לאחר ההפטרה, משום הסבות הנ"ל. אך מנהג הגר"א וספר המנהגים לתלמיד המהר"ם מרוטנבורג הוא לקרותה לפני קריאת התורה. ואולי הסיבה כי הכלל תדיר ושאינו תדיר שייך רק בשני דברים באותה מסגרת או אותה דרגה, אבל קריאת התורה וקריאת המגילה אינן שייכות אחת לשניה, כי קריאת התורה היא חיוב, בעוד קריאת המגילות (רות,קהלת ושיר השירים) אינן אלא מנהג. וסברה זו מצינו בשאגת אריה. הרב חיים כץ.
שאלה: מדידת משקל בשבת: האם מותר בשבת להישקל במשקל מיכני פשוט (לא דיגיטאלי או אלקטרוני אחר)?
תשובה: אין בזה איסור עצמי, אבל יש בזה משום עובדין דחול. אם יש צורך (למשל רפואי) לשקול אדם אז זה מותר, אבל כיוון שבדרך כלל השקילה נועדה למסחר וכד' אין לעשות זאת בשבת.
שאלה: התמודדות עם כעס: יש בי כעסים על כך שברגעים קשים בחיי, לא הגנו עלי. הכעס מופנה כלפי הורי, כלפי הסביבה ואפילו כלפי הקב"ה (לצערי). אילו דרכים יש להתמודד עם הכעס, להוציאו ממני, ולהשלים עם המציאות?
תשובה: מדת הכעס היא מידה מגונה מאד אבל איני בטוח שאת מתכוונת למידה זו. מדבריך נראה שיש לך תלונות על ההורים ועל רבש"ע. ותיקון הדבר צריך להיות על ידי שנוי המבט לא להטיל את האחריות על אחרים אלא לקחת אחריות על עצמך ולראות איך את מתגברת על הקשיים או לומדת לחיות עם קשיים שאין להם פתרון בנתיים. ולדעת לשמוח בכל מצב כי כל מה שהקב"ה עושה הכל לטובה לפתח את האמונה שהכל מאת ד' והכל לטובה. ובמקום לחשוב שהורים חייבים לך תכירי בכך שאת היא שחייבת להם לכבד אותם. ואין שמחה יותר גדולה מאשר לקיים מצוה גדולה ככיבוד הורים. איך מחזקים את האמונה לומדים ספרי אמונה כגון ספר הכוזרי ולמדים להכיר את גדולת ד' ואת טובו ומה יעודו של האדם ושל ישראל ומה התפקיד של הצרות בעולם ואז האמונה מתחזקת ואדם נעשה מאושר ושמח בחלקו אוהב את ד' ואוהב את הבריות
שאלה: למה דוקא נשים חייבות בהדלקת נרות?: מדוע דווקא נשים חייבות במצוות הדלקת נרות שבת?
תשובה: שו"ע סימן רס"ג סעיפים ב'- ג': אחד האנשים ואחד הנשים חיבים להיות בבתיהם נר דלוק בשבת. הנשים מוזהרות בו יותר מפני שמצויות בבית ועוסקות בצרכי הבית. משנה ברורה שם: ועוד טעם: מפני שכבתה נרו של עולם שגרמה מיתה לאדם הראשון. הרב רואי מרגלית.
שאלה: ילדים זו שמחה?: האם יש הדרכה בח לגבי מספר הילדים שהורים צריכים להביא לעולם? האם כולם צריכים לשאוף למשפחה ברוכת ילדים או שמא זה עניין אישי ולכל אחד מתאים גודל אחר של משפחה? מה המינימום?
תשובה: ח לא קבעו כמה ילדים צריך להוליד, אבל ברור שהמגמה בח היא לעודד ילודה ומשפחות ברוכות ילדים. יכולה להיות משפחה שמסיבות שונות (בריאותיות וכד') לא יכולה לטפל ביותר מחמישה ילדים. אבל השאיפה צריכה להיות, עד כמה שניתן ויכולים לעמוד בזה, להרחיב את המשפחה. המינימום לקיום מצוות "פרו ורבו" הוא להוליד בן ובת, אבל ח הוסיפו על זה ואמרו שגם אדם שהוליד ילדים בצעירותו צריך להמשיך וללדת גם בזיקנותו. מכל מקום אין בהלכה הגבלה עד כמה ילדים להוליד.